Կոչական

*341. Նախադասության րնդգծված բառերը հանի՛ր: Ի՞նչ է փոխվում (նախադասության արտահայտած միտք, ինչ-որ տեղեկություն, բառերի դասավորություն, այլ բառեր և այլն): Ի՞նչ կանվանես ընդգծված բառերը:*

 Դավիթ, շախմատի առաջին գիրքը տասնհինգերորդ դարում է գրվել՝ Իսպանիայի թագաժառանգի համար:
 Այդ օրվանից մինչև այսօր, *երեխանե՛ր*, շախմատի բազմաթիվ գրքեր են հրատարակվել (ավելի քան հիսուն հազար անուն):
 Դու ամեն ինչ գիտե՞ս ֆուտբոլի մասին, *ֆուտբոլի՛ստ*:
 Ֆուտբոլիստների շապիկների վրա, *Վահե՛*, 1937 թվականին են առաջին անգամ համարներ գրել:
 Ֆուտբոլիստներին պե՞տք են այդ համարները, *Սամվե՛լ*:
 Համարները, *փոքրի՛կ*, գրում են, որ հանդիսատեսներն ավելի լավ կողմնորոշվեն:

*342. Նախադասության ընդգծված բառերն ի՞նչ են ցույց տալիս: Նախադասությունների կետադրությանն ուշադրություն դարձրո՛ւ և փորձի՛ր բացատրել:*

 *Եղիշե՛*, այդ նամակն ինձ կտա՞ս կարդալու:
 *Հասմի՛կ*, այս երկտողից.բացի ուրիշ բան չի՞ գրել:
 Պետք է արտասանե՞ս, *Նվա՛րդ:* Ո՞ւմ ես փնտրում այդպես, *Արսե՛ն:* Գնանք, *Խորե՛ն*, քեզ ծանոթացնեմ Չարենցի հետ:
 Բանաստեղծությունդ, *սիրելի՛ս*, անհաջող է ստացվել:

*343. Ընդգծված բառերը* կոչականներ *են: Այդ անունը բացատրի՛ր:*

*344. Կետերի փոխարեն կոչականներ գրի՛ր:*

 Կարեն, դինոզավրերն ինչո՞ւ են ոչնչացել:
 Նորայր, դու քայլող մեքենա տեսե՞լ ես:
 Նա իսկապե՞ս իր բնակարանը գազանանոցի է վերածել, Կարինե:
 Մարդն ինչքա՞ն ժամանակ կարող է դիմանալ առանց խմելու, Հայկ:
 Գիտե՞ս, պապի, ռոբոտներին էլ է օդ պետք:
 Ի՜նչ ասես չես մտածի, Թոռնիկս հիմա էլ որոշել ես նոր տեսակի ծաղի՞կ աճեցնել:

*345. Ա և Բ խմբերի նախադասություններում ընդգծված կոչականները համեմատի՛ր և տարբերությունների մասին գրի՛ր*:

 Ա. *Եղբա՛յր,* էսպես էլ բա՞ն կլինի:
 Բ. *Ա՛յ եղբայր*, էսպես էլ բա՞ն կլինի:
 Ա. Եվ դու խուսափո՞ւմ ես հարցի պատասխանը փնտրելուց, *փիլիսոփա՛*:
 Բ. Եվ դու խուսափո՞ւմ ես հարցի պատասխանը փնտրելուց, *իմսատո՛ւն փիլիսոփա:* Ա. Լավ կլիներ, չէ՞, որ փչովի մեքենա ունենայինք, *գյուտարա՛ր*, ավտոտնակ էլ պետք չէր լինի:
 Բ. Լավ կլիներ, չէ՞, որ փչովի մեքենա ունենայինք, *պարո՛ն գյուտարար*, ավտոտնակ էլ պետք չէր լինի: